wickkiey/tamil-wikipedia-chunked huggingface dataset:
# சுப்பிரமணியன் சுவாமி

## சட்ட நடவடிக்கைகள்

### நேஷனல் ஹெரால்டு வழக்கு

23 நவம்பர் 2010 அன்று தொடங்கப்பட்ட *யங் இந்தியன்* எனும் நிறுவனம் மூலமாக *அஸேஸியேட்டர் ஜர்னல்ஸ் பிரைவேட் லிமிட்டெட்* (AJPL) எனும் நிறுவனத்தை கையகப்படுத்தியதாக 1 நம்பர் 2012 அன்று சுவாமி *ஏமாற்றுதல் மற்றும் நில அபகரிப்பு* ஆகிய பிரிவுகளில் சோனியாகாந்தி மற்றும் ராகுல்காந்தி மீது வழக்கு தொடர்ந்தார். மேலும் இதன் மூலம் 2,000 கோடி ரூபாய் முறைகேடு நடந்துள்ளதாகவும் இவ்விவரங்களை ராகுல்காந்தி தனது வேட்பாளர் மனுவில் குறிப்பிடவில்லை எனவும் சுவாமி குற்றம் சாட்டினார். மேலும் 26 பிப்ரவரி 2011 அன்று *அஸேஸியேட்டர் ஜர்னல்ஸ் பிரைவேட் லிமிட்டெட்* ( (AJPL) நிறுவனம் அகில இந்திய காங்கிரஸ் கட்சிக்கு 900 மில்லியன் இந்திய ரூபாய்களை (13 மில்லியன் அமெரிக்க டாலர்கள்) வட்டி இல்லா கடனாக வழங்கியதாகவும் தெரிவித்தார். இது சட்டவிரோதமானது எனவும் குறிப்பிட்டார். 17 நவம்பர் 2012 அன்று உச்ச நீதிமன்றத்தில் வழக்கு தொடர்ந்தார்.
# சுப்பிரமணியன் சுவாமி

## சட்ட நடவடிக்கைகள்

### ஹாசிம்புரா இனப்படுகொலை

1987 ஆம் ஆண்டில் இஸ்லாமிய இளைஞர்கள் காவல்துறை பாதுகாப்பில் இருக்கும் போது கொல்லப்பட்டதிற்கு விசாரணை வேண்டும் என தில்லி ஜந்தர் மந்தரில் சுவாமி ஒரு வாரம் உண்ணாவிரதம் இருந்தார். பின்னர் இது தொடர்பாக நீதிமன்றத்தில் வழக்கு தொடர்ந்தார்.
# சுப்பிரமணியன் சுவாமி

## சட்ட நடவடிக்கைகள்

### சிதம்பரம் நடராசர் கோயில் வழக்கு

தமிழக அரசு சிதம்பரம் நடராசர் கோயில் நிருவாகத்தினை தமிழக அரசு மேற்கொள்ளலாம் என சென்னை உயர்நீதிமன்றம் வழங்கிய தீர்ப்பினை எதிர்த்து தீட்ஷிதர்களுடன் இணைந்து சுவாமி உச்ச நீதி மன்றத்தில் வழக்கு தொடர்ந்தார். இதன் அடிப்படையில் கோவில் நிர்வாகத்தினை தமிழக இந்து அறநிலையத்துறை தீட்ஷிதர்களுக்கு கையளிக்கும்படி உத்தரவிட்டது.
# சுப்பிரமணியன் சுவாமி

## சட்ட நடவடிக்கைகள்

### கேரள கோவில்கள் வழக்கு

கேரள அரசு அம்மாநில கோவில்களை நிர்வகிக்கும் தேவசம் துறையினை சுதந்திரமாக செயல்பட அனுமதிக்க வேண்டும் என சுவாமி உச்ச நீதி மன்றத்தில் வழக்கு தொடர்ந்தார்.
# சுப்பிரமணியன் சுவாமி

## சட்ட நடவடிக்கைகள்

### இராமர் கோவில் வழக்கு

22 பிப்ரவரி 2016 அன்று உச்ச நீதிமன்றத்தில், சர்ச்சைக்குரிய இடத்தில் இராமர் கோவில் கட்டுவதற்காக அலஹாபாத் வழங்கிய தீர்ப்பினை விரைவுபடுத்துமாறு வழக்கு தாக்கல் செய்தார். 26 பிப்ரவரி 2016 அன்று அவ்வழக்கு விசாரணைக்கு எடுத்துக் கொள்ளப்பட்டது.
# சுப்பிரமணியன் சுவாமி

## கறுப்புப் பணத்திற்கு எதிரான போராட்டம்

14 அக்டோபர் 2011 ஆம் ஆண்டு *இந்தியாவில் ஊழலுக்கு எதிரான நடவடிக்கைக் குழுவை* (ACACI) நிறுவினார். அரசாங்கத்தின் ஊழலுக்கு எதிராகவும், வெளிநாட்டில் பதுக்கி வைக்கப்பட்டுள்ள இந்திய கறுப்புப் பணத்திற்கு எதிராகவும் நடவடிக்கை எடுப்பதே இக்குழுவின் குறிக்கோள் ஆகும்.
# சுப்பிரமணியன் சுவாமி

## விருதுகள்

- தில்லி பல்கலைக்கழகம் 2012 ஆம் ஆண்டில் "புகழ் பெற்ற முன்னாள் மாணவர்" எனும் விருதினை வழங்கியது.
- 2016 ஆம் ஆண்டில் அமெரிக்கத் தமிழ்ச் சங்கம் "தமிழ் ரத்னா" எனும் விருதினை வழங்கியது.
# சுப்பிரமணியன் சுவாமி

## புத்தகங்கள்

சுவாமி பல புத்தகங்களை எழுதியுள்ளார். மேலும் பல்வேறு இதழ்களிலும் பத்திரிகைகளிலும் தொடர்ந்து பங்கேற்று வருகிறார். அவர் எழுதிய ஆங்கிலப் புத்தகங்கள்:
- *Hindutva and National Renaissance* (Publisher: Har Anand Publication; )
- *Virat Hindu Identity - Concept and its Power* (Publisher: Har Anand Publication; )
- *Economic Growth in China and India, 1952–70* (Publisher: University of Chicago Press; )
- *Indian economic planning: An alternative approach* (Publisher: Barnes & Noble / Vikas publications ; )
- *Building a New India: An Agenda for National Renaissance* (Publisher: UBS PUBLISHERS' AND DISTRIBUTORS LTD; )
- *India's Labour Standards and the WTO Framework* (Publisher: Konark Publishers; )
- *India's economic performance and reforms: A perspective for the new millennium* (Publisher: Konark Publishers; )
- *Assassination of Rajiv Gandhi: Unanswered Questions and Unasked Queries* (Publisher: Konark Publishers; )
- *India's China perspective* (Publisher: Konark Publishers; )
- *Financial Architecture and Economic Development in China and India* (Publisher: Konark Publishers; )
- *Trade and Industry in Japan: A Guide to Indian Entrepreneurs and Businessmen* (Publisher: Prentice-Hall of India; )
- *Sri Lanka in Crisis: India's Options* (Publisher: Har Anand Publications; )
- *Kailas and Manasarovar after 22 years in Shiva's domain* (Publisher: Allied Publishers)
- *Hindus Under Siege* (Publisher: Har Anand Publications; )
- *Rama Setu: Symbol of National Unity* (Publisher: Har Anand Publications; )
- *Terrorism in India: A Strategy of Deterrence for India's National Security* (Publisher: Har Anand Publications; )
- *Corruption and Corporate Governance in India: Satyam, Spectrum & Sundaram* (Publisher: Har Anand Publications; )
- *2G Spectrum Scam* (Publisher: Har Anand Publications; )
- *Economic Development and Reforms in India and China (2010)*(Publisher: Haranand Publications (2010); )
- *Electronic Voting Machines: Unconstitutional and Tamperable* (Publisher: Vision Books; )
- *Predictions and Meditations* (Publisher: India International Centre Quarterly 36, no. 3/4 (2009): 202-22. https://www.jstor.org/stable/23006413.
- *The Ideology of India’s Modern Right* (Publisher: Har Anand Publication; )
- *RESET: Regaining India’s Economic Legacy* (Publisher: Rupa Publications; ) RESET was top selling new eBook of 2019.
# சுப்பிரமணியன் சுவாமி

## ஆராய்ச்சி அறிக்கைகள்

- Economic growth and income distribution in a developing nation (Publisher: Harvard University, 1965)
- Nuclear policy for India (Publisher: Bharatiya Jana Sangh Publication, 1968)
- Plan for full employment (Publisher: Bharatiya Jana Sangh, 1970)
- Theoretical aspects of index numbers (Publisher: Harvard Institute of Economic Research, 1985)
- Land reforms: an economist's approach (Publisher: Deendayal Research Institute)
- Samuelson, P., & Swamy, S. (1974). Invariant Economic Index Numbers and Canonical Duality: Survey and Synthesis. The American Economic Review, 64(4), 566-593. https://www.jstor.org/stable/1813311
- Swamy, Subramanian. "On Samuelson's Conjecture." Indian Economic Review, New Series, 5, no. 2 (1970): 169-75. https://www.jstor.org/stable/23294448
- Swamy, S. (1965). Consistency of Fisher's Tests. Econometrica, 33(3), 619-623. doi:1. https://www.jstor.org/stable/1911757 doi:1
- Swamy, S. (1963). Notes on Fractile Graphical Analysis. Econometrica, 31(3), 551-554. doi:1. https://www.jstor.org/stable/1909994 doi:1
- Swamy, S. (1969). Optimal Allocation of Investment in A Two-sector Model with Foreign Aid. Indian Economic Review, 4(1), new series, 35-44. https://www.jstor.org/stable/23294380
- Swamy, S. (1969). Systems Analysis of Strategic Defence Needs: A Sequel. Economic and Political Weekly, 4(18), 772-772. https://www.jstor.org/stable/40739578
# பன்னாட்டு ஒலிம்பிக் குழுவின் நாடுகளின் பட்டியல்

பன்னாட்டு ஒலிம்பிக் குழு (**IOC**) ஒலிம்பிக் விளையாட்டுக்களில் பங்கேற்கும் ஒவ்வொரு விளையாட்டாளர் அணிக்கும் மூன்று ஆங்கில எழுத்துக்கள் கொண்ட ஒரு "நாட்டுக் குறியீட்டை" வழங்குகிறது. ஒவ்வொரு குறியீடும் பொதுவாக ஓர் தேசிய ஒலிம்பிக் குழுவை குறிப்பிட்டாலும் முந்தைய விளையாட்டுக்களில் பிற காரணங்களுக்காகவும் பயன்படுத்தப்பட்ட வரலாறு உண்டு. பல நாடுகளிலிருந்து வரும் அணியினரையோ அல்லது ஓர் நாட்டின் சார்பாக போட்டியிடாத அணியினரைக் குறிக்கவோ இவ்வாறு செய்ய நேர்ந்தது.
# கிறித்தவத் தேவாலயம்

புனித பேதுரு பேராலயம்]]
கிறித்தவ சமயத்தைச் சேர்ந்தவர்கள் வழிபாடு நடத்துவதற்காகக் கூடும் இடம் **தேவாலயம்** அல்லது **கோவில்** (சர்ச்) என்று அழைக்கப்படுகிறது. கத்தோலிக்க கிறித்தவர்களின் கோவில் "மாதா கோவில்" என்றும் மக்கள் வழக்கில் கூறப்படுவதுண்டு. பெரும் எண்ணிக்கையிலான கத்தோலிக்க கோவில்கள் இயேசுவின் அன்னையாகிய மரியாவின் பெயரால் கடவுளுக்கு அர்ப்பணிக்கப்பட்டுள்ளதும் இதற்கு ஒரு காரணம் ஆகும். இத்தேவாலயத்தில் தனித்தனி கிறித்தவ சபைக்குத் தலைமைதாங்கும் குரு அல்லது சபைத் தலைவர் திருப்பலி, நற்கருணைக் கொண்டாட்டம், விவிலியக் கொண்டாட்டம் போன்ற சமயச் சடங்குகளை முன்னின்று நடத்துவார். அவரைத் தொடர்ந்து அவரின் ஆலோசனைப்படி, கூட்டங்களில் கலந்து கொள்பவர்கள் வழிபாடுகளைச் செய்கின்றனர். பல தேவாலயங்கள் சிலுவை உருவில் வடிவமைக்கப்படுகின்றன. கோபுரம் அல்லது கும்மட்டம் உடையதாக இருக்கின்றன. கிறித்தவ சமயத்தின் முன்னோடி போல் அமைந்த யூத மதத்தில் "தொழுகைக் கூடம்" (synagogue) உண்டு. யூத வழக்கத்தைப் பின்பற்றி கிறித்தவர்களும் வழிபாட்டுக்கென தனியே தேவாலயங்கள் கட்டத் தொடங்கினர். ஐரோப்பாவில் கிறித்தவம் முதன்மையான மதமான பின்னர் பெரும் எண்ணிக்கையிலும் அளவிலும் தேவாலயங்களை அமைப்பது வழக்கமானது.
# கிறித்தவத் தேவாலயம்

## தேவாலய கட்டிடங்களின் வரலாறு

, சிரியா. உலகிலேயே மிகப்பழைய கிறுத்தவ ஆலயம்]]  
ஆதிகிறித்தவர்கள் இயேசு கிறிஸ்து போலவே எருசலேம் கோவிலில் வழிபாடும், தொழுகைக்கூடங்களில் இறைவேண்டலும் செய்துவந்தனர். கோவிலில் வழிபாட்டில் யாவே கடவுளுக்கு பலிசெலுத்துவதும், பாவப்பரிகாரம் செய்வதும் வழக்கமானதாகும். புதிய ஏற்பாட்டில் இயேசுவைக் கோவிலில் அர்ப்பணித்தல் முதலாக பல இடங்களில் இயேசு கோவிலுக்கு செல்வதாக அமைந்துள்ளது. இவ்வாலயமானது உரோமையர்களால் இடிக்கப்பட்டபின்னர் வீடுகளிலும் கல்லரைகளிலும் கிறித்தவர்கள் வழிபாடு நடத்தினர். உரோமை பேரரசால் கிறித்தவம் அங்கிகரிக்கப்பட்ட பின்பு, பேகன் கோயில்கள் பல கிறித்தவ ஆலயங்களாக்கப்பட்டன. கி.பி 235 முதல் திருமுழுக்கு வழங்க தனி இடங்கள் தேவாலயங்களில் அமைக்கப்பட்டன.  
மத்தியகாலத்தில் மிகப்பெரும் கோவில்கள் கட்டுவது அரசனுடைய வெற்றியையும் அவனின் செல்வத்தையும் குறிப்பதாக இருந்தது. பல்வேறு காலகட்டத்தின் சூழ்நிலைக்கும் பொருளாதாரத்திற்கும் ஏற்ப கோவில்களின் வடிவமைப்பு மாற்றமடைந்துள்ளது. துவக்க காலத்தில் சிலுவை வடிவிலும், கிழக்கை நோக்கியுமே கோவில்கள் அமைந்தன. இயேசுவின் இரண்டாம் வருகையின்போது அவர் கிழக்கில் வருவார் என்னும் நம்பிக்கைக்காகவே இது நிகழ்ந்தது. கோவில்கள் மிக அழகானதாகவும், ஒரு ஊரின் மிக உயரியக்கட்டிடமாகவும் இருந்து வந்தது. அரசனின் மாளிகை கூட கோவிலை விடத் தாழ்ந்தே இருக்கும். அரசர்களும் மக்கள் பலரும் கோவில்களைக்கட்ட நற்கருணையின்மீது அவர்களுக்கு இருந்த நம்பிக்கையே முக்கிய காரணமாகக் கருதப்படுகிறது. கிறித்தவச் சீர்திருத்த இயக்த்திற்கு பின் கோவில்கள் விசுவாசிகள் கூடும் இடமாக மட்டும் பார்க்கப்பட்டதால், அதன் கலை மற்றும் அழகு தேவையற்றதாக அமைந்தது.
# கிறித்தவத் தேவாலயம்

## தேவாலய வகைகள்

### சிற்றாலயம்

சிற்றாலயம் (Chapel) எனப்படுவது, ஒரு தனிபட்ட நபரோ (எ.கா.: அரசர்கள், ஆயர்கள்...) அல்லது குழுமமோ (துறவற சபைகள், மடங்கள், பள்ளிகள்..) வழிபட, பயன்படுத்தும் ஆலயம். பெரியதொரு கோவிலின் உள்ளே அமைக்கப்படுகின்ற சிறுகோவில்களும் இப்பெயரால் அழைக்கப்படுவதுண்டு. உதாரணமாக, உலகப் புகழ் பெற்ற மைக்கலாஞ்சலோவின் சுவர் ஓவியங்களைக் கொண்டுள்ள வத்திக்கான் கோவில் "சிஸ்டைன் சிற்றாலயம்" (Sistine Chapel) ஆகும்.
# கிறித்தவத் தேவாலயம்

## தேவாலய வகைகள்

### ஆலயம்

ஆலயம் (Church) என்னும் பொதுப்பெயரால், ஒரு பங்கிலோ கிளைப்பங்கிலோ வாழ்கின்ற கிறித்தவ மக்கள் வழிபாட்டுக்காகக் கூடிவருகின்ற தொழுகை இடம், குறிக்கப்படுகிறது.
# கிறித்தவத் தேவாலயம்

## தேவாலய வகைகள்

### பேராலயம்

பேராலயம் அல்லது பெருங்கோவில் (Basilica (*பசிலிக்கா*)) எனப்படுவது முற்கால உரோமை நகரில் கட்டப்பட்ட பொது கட்டிடங்களைக் குறிக்கப் பயன்பட்டது. கிரேக்க மொழியில் அதன் பொருள், "அரச உறைவிடம்" ஆகும். ஆனால் காலப்போக்கில் "பசிலிக்கா" என்னும் சொல் முக்கிய கிறித்தவ கோவில்களைக் குறிக்கப் பயன்பட்டது. திருத்தந்தை என்று அழைக்கப்படுகின்ற பாப்பரசர் ஆலயங்களை பேராலயங்களாக உயர்த்த முடியும். இது **உயர் பேராலயம்** (Major Basilica) மற்றும் **இளம் பேராலயம்** (Minor Basilica) என இரு வகைப்படும். உலகிலேயே நான்கு உயர் பேராலயங்களே உள்ளன. அந்த நான்கு பேராலயங்களும் உரோமை நகரில் உள்ளன. ஆகவே இளம் பேராலயங்களை, "பேராலயம்" என்று கூறும் வழக்கம் எழுந்தது.  
உரோமையில் அமைந்துள்ள உயர் பேராலயங்கள் இவை:
- புனித பேதுரு பேராலயம்
- புனித இலாத்தரன் யோவான் முதன்மைப் பேராலயம்
- புனித மரியா பேராலயம்
- புனித பவுல் பேராலயம்
# கிறித்தவத் தேவாலயம்

## தேவாலய வகைகள்

### திருத்தலம்

திருத்தலம் (Shrine) எனப்படுவது அதிக அளவில் அற்புதங்கள் நடைபெறுவதாக மக்களால் சுட்டிக்காட்டப்பட்டு, மக்கள் அதிக அளவில் கூடும் கிறித்தவ ஆலயம் ஆகும். கத்தோலிக்கத் திருச்சபையின் 'ஆயர்' எவரும், தனது மறைமாவட்டத்திற்கு உட்பட்ட ஓர் ஆலயத்தைத் திருத்தலமாக உயர்த்த முடியும்.
# கிறித்தவத் தேவாலயம்

## தேவாலய வகைகள்

### மறைமாவட்டப் பேராலயம் (கதீட்ரல்)

உள்ள திருத்தந்தையின் அரியணை (Cathedra)]]  
கத்தோலிக்கத் திருச்சபையின் ஆளுகைப் பகுதியான மறைமாவட்டத்திற்கு தலைவராக விளங்கும் ஆயரின் ஆட்சிப் பீடமாக இருக்கும் தலைமை ஆலயமே பீடாலயம் அல்லது கதீட்ரல் என்று அழைக்கப்படுகிறது. பழைய வழக்கில் இதனை *மேற்றிராசனம்* (மேற்றிராணியார்+ஆசனம்) என அழைப்பர். இதை மறைமாவட்டப் பேராலயம் என்று அதிகாரப்பூர்வ ஏடுகளில் அழைகின்றனர். இவ்வாலயம் மறைமாவட்டத்தின் தாய்க்கோவிலும் ஆகும். ஒரு மறைமாவட்டத்தில் பேராலயங்கள் (Basilica) வேறு இருந்தால், கதீட்ரலை முதன்மைப் பேராலயம் என அழைப்பர். ஆலயத்தகுதி வரிசையில் பேராலயமும், கதீட்ரலும் சம இடத்தைப் பெறுகின்றன. ஆயினும் கதீட்ரலுக்கே முன்னுரிமை வழங்கப்படும். இக்காரணத்துக்காக, பொதுவாக மறைமாவட்டப் பேராலயங்களுக்கு, தனியாக பசிலிக்கா தகுதி வழங்குவது முக்காலத்தில் இருந்தாலும், இப்போது மிக அரிதானதாகும். ஒரு மறைமாவட்டத்தில் ஒரே ஒரு முதன்மைக் கோவில் மட்டுமே இருக்கும். ஆனாலும் ஒன்றுக்கும் மேற்பட்ட இணை-முதன்மைக் கோவிகள் (co-cathedrals) இருக்கலாம். *Cathedral* என்னும் சொல் "இருக்கை" அல்லது "அரியணை" என்னும் பொருள்படும் cathedra என்னும் கிரேக்க சொல்லிலிருந்தும், அதோடு தொடர்புடைய இலத்தீன் சொல்லிலிருந்தும் வந்ததாகும். எல்லா கதீடிரல்களிலும் ஆயரின் அரியணை இருக்கும். ஆயர் கதீட்ரலிலிருந்து ஆட்சி செய்வதாகவும் கொள்ளப்படும். அக்கோவிலின் பொறுப்பாளர் மறைமாவட்ட ஆயரே ஆவர். வழக்கமாக, அப்பங்கை நேரடியாக நிர்வகிக்க ஒரு மேல்நர் (Rector) நியமிக்கப்படுவார். மேலும், ஆயரின் உறைவிடமும், மறைமாவட்டச் செயலகங்களும் மறைமாவட்ட முதன்மைக் கோவிலின் அருகே அமைந்திருப்பது வழக்கம்.
# இராஜபாளையம் நாய்

## வரலாறு

இராஜபாளையம் நாயின் வரலாறு 18 ஆம் நூற்றாண்டு வரை நீள்கிறது. இது நாயக்கர் வம்சம்|நாயக்க வம்சத்தின் மூலம் தமிழ்நாட்டில் வளர்க்கப்பட்டது. அதன் விசுவாசம் மற்றும் வேட்டையாடும் திறன்களுக்காக அறியப்பட்ட இந்த இனம், முதன்மையாக விவசாய நிலங்கள், கால்நடைகள் மற்றும் பண்ணை வீடுகளைப் பாதுகாக்கப் பயன்படுத்தப்பட்டது. பாளையக்காரர் போர்கள் (1799–1805) மற்றும் கர்நாடகப் போர்கள் (Carnatic Wars) ஆகியவற்றின் போது, இராஜபாளையம் நாய்கள் போர் நாய்களாக பயன்படுத்தப்பட்டு, எதிரி குதிரைப் படைகளைத் தாக்கியதோடு அவற்றைக் கையாண்டவர்களையும் பாதுகாத்தன. திப்பு சுல்தான், மைசூரின் ஆட்சியாளர், இந்த நாய்களை குறிப்பிடத்தக்க அளவில் வைத்திருந்தார்.  
சமீபத்திய ஆண்டுகளில், இராஜபாளையம் நாய், குறிப்பாக பெரிய தனி வீடுகள் உள்ள புறநகர் பகுதிகளில், காவல் நாயாக மீண்டும் தேவை அதிகரித்துள்ளது. மின்தடை அதிகரிப்பு, தெருநாய்கள் கருத்தடை செய்யப்படுவது மற்றும் பாதுகாப்புக்காக செல்லப் பிராணிகளை வளர்க்குமாறு காவல்துறை அறிவுறுத்துவது ஆகியவை இந்த போக்குக்கு பங்களித்துள்ளன. மதுரை கால்நடை உதவி அறுவை சிகிச்சை நிபுணர் டாக்டர் கே. வைரவசாமி, "இப்போது இந்த போக்கு மாறிவிட்டது, மீண்டும் தேவை அதிகரித்து வருகிறது," என்று கூறுகிறார். இராஜபாளையம் கால்நடை பல்கலைக்கழக பயிற்சி மற்றும் ஆராய்ச்சி மையத்தின் உதவிப் பேராசிரியர் ஆர். தங்கத்துரை, உரிமையாளர்களுக்குக் கீழ்ப்படிதல் மற்றும் அந்நியர்களிடம் கடுமையாக நடந்துகொள்ளும் குணம் காரணமாக இந்த இனம் புதிய ஏற்றுக்கொள்ளலைப் பெறுகிறது என்று குறிப்பிடுகிறார்.
# இராஜபாளையம் நாய்

## தோற்றம்

இராஜபாளையம் நாய் ஒரு பெரிய, தசைகள் கொண்ட நாய் ஆகும். பொதுவாக தோள்பட்டையில் 65–75 செமீ (25–30 அங்குலம்) உயரம் மற்றும் 30–45 கிலோ எடை கொண்டது. இது ஒரு வேட்டை நாய், வேகம் மற்றும் சகிப்புத்தன்மைக்காக வடிவமைக்கப்பட்டது, ஆழமான மார்பு மற்றும் லேசாக சுருண்ட வால் கொண்டது. இந்த இனத்தின் முக அமைப்பு தனித்துவமானது, சற்று பெரிய தலை மற்றும் சக்திவாய்ந்த தாடைகள் கொண்டது, இது காட்டுப்பன்றியை வேட்டையாட ஏற்ற தகவமைப்பாகும்.  
இராஜபாளையத்தின் உரோமம் குறுகியதாகவும் மெல்லியதாகவும் இருக்கும், இது வெப்பமான காலநிலைக்கு ஏற்றது, ஆனால் குளிரை தாங்காது. அதன் நடைநேர்த்தி ஒரு பந்தயக் குதிரையின் நடையைப் போல அழகாக இருக்கும், மேலும் அதன் இரட்டை இடைநீக்க அசைவுக்கு (double suspension movement) பெயர் பெற்றது.  
சமீபத்திய ஆண்டுகளில், இந்திய அரசாங்கம் உள்நாட்டு நாய் இனங்களை ஊக்குவிப்பதில் அதிக ஆர்வம் காட்டியுள்ளது. பிரதமர் நரேந்திர மோதி தனது 'மன் கி பாத்' உரையில் ராஜபாளையம், முதொல் நாய் (Mudhol Hound), மற்றும் சிப்பிப்பாறை (Chippiparai) போன்ற இந்திய இனங்களின் முக்கியத்துவத்தை எடுத்துரைத்தார், மேலும் குடிமக்கள் அவற்றை தத்தெடுக்க வலியுறுத்தினார். அவற்றின் பாதுகாப்பிற்கு ஆதரவளிக்க உள்நாட்டு இனங்கள் குறித்து இந்திய வேளாண் ஆராய்ச்சிக் கழகம் (ICAR) ஆராய்ச்சி நடத்தி வருவதாகவும் அவர் குறிப்பிட்டார்.  
தமிழ்நாடு அரசு 1980 ஆம் ஆண்டில் சென்னை சைதாப்பேட்டையில் இராஜபாளையம், சிப்பிப்பாறை, மற்றும் கோம்பை நாய்களுக்காக ஒரு இனப்பெருக்க மையத்தை நிறுவியது. இருப்பினும், இனப்பெருக்கத்தால் ஏற்படும் உடல்நலப் பிரச்சினைகள் குறித்த கவலைகளை இந்திய விலங்குகள் நல வாரியம் (AWBI) எழுப்பியதையடுத்து, 2016 ஆம் ஆண்டில் அந்த மையத்தை மூட உத்தரவிடப்பட்டது. அதேபோல, கர்நாடக அரசு முதோல் நாயைப் பாதுகாக்க முதோலில் நாய்கள் ஆராய்ச்சி மற்றும் தகவல் மையத்தை (Canine Research and Information Center) துவக்கியது.  
இந்த முயற்சிகள் இருந்தபோதிலும், நிபுணர்கள் கவனக்குறைவான இனப்பெருக்க நடைமுறைகளுக்கு எதிராக எச்சரித்துள்ளனர். எடின்பர்க் பல்கலைக்கழகம் பல்கலைக்கழகத்தின் மனித புவியியல் துறையின் மூத்த விரிவுரையாளர் கிருத்திகா சீனிவாசன், மனிதத் தலையீட்டின் காரணமாக இனப்பெருக்கம் உடல்நல சிக்கல்கள், மரபணு பிரச்சினைகள் மற்றும் நடத்தை சிக்கல்களுக்கு வழிவகுக்கும் என்று எச்சரிக்கிறார். கிராமப்புற அமைப்புகளில் பழக்கப்பட்ட உள்நாட்டு இனங்கள் நகர்ப்புற சூழல்களுக்கு ஏற்ப மாற்றுவதில் சிரமப்படலாம் என்று அவர் வலியுறுத்துகிறார். சு. தியடோர் பாஸ்கரன், ஒரு வனவிலங்கு பாதுகாப்பு நிபுணர், உள்நாட்டு இனங்கள் மற்றும் அவற்றின் பராமரிப்பு குறித்த விழிப்புணர்வை ஏற்படுத்துவது பாதுகாப்புக்கான முதல் படியாக இருக்க வேண்டும் என்று பரிந்துரைக்கிறார். இந்த இனங்களின் மக்கள் தொகை மற்றும் ஆரோக்கியத்தை கண்காணிக்க மைக்ரோச்சிப்பிங் முறையைப் பயன்படுத்தவும் அவர் பரிந்துரைக்கிறார்.  
சென்னையில் உள்ள நாய் இனப்பெருக்க மையம் ராஜபாளையம் நாயைப் பாதுகாப்பதில் முக்கியப் பங்காற்றியுள்ளது. தல்லாகுளம் அரசு கால்நடை பல்துறை மருத்துவமனையின் உதவி கால்நடை அறுவை சிகிச்சை நிபுணர் டாக்டர் S.S. செந்தில்குமார், இந்த இனத்திற்கு உரிய அங்கீகாரத்தை அளிக்கத் துறை ஆர்வமாக இருப்பதாகக் குறிப்பிடுகிறார். இருப்பினும், சவால்கள் தொடர்கின்றன. உள் இனப்பெருக்கம் பிறவி குறைபாடுகளுக்கு வழிவகுத்துள்ளது, அதே நேரத்தில் தெருநாய்களுடன் கலப்பினம் செய்யப்படுவது இனத்தின் உடல் அமைப்பை பாதித்துள்ளது. திருப்பரங்குன்றம் கால்நடை ஆராய்ச்சி மையத்தின் உதவிப் பேராசிரியர் டாக்டர் ஆர். உமா ராணி, "பிறப்புக் குறைபாடுகளைத் தடுக்க உள் இனப்பெருக்கத்தைத் தவிர்க்க வேண்டும்," என்று எச்சரிக்கிறார்.
# இராஜபாளையம் நாய்

## அஞ்சல் தலை வெளியீடு

நான்கு அஞ்சல் தலைகள் 2005 ஆம் ஆண்டு ஜனவரி 9 ஆம் தேதி இந்திய அஞ்சல் துறை மூலம் நான்கு இனங்களுக்காக வெளியிடப்பட்டன: இமாலய மேய்ப்பு நாய் (Himalayan Sheepdog), இராம்பூர் வேட்டைநாய் (Rampur Hound), முதொல் நாய் (Mudhol Hound) (ஒவ்வொன்றும் 5 முக மதிப்பு) மற்றும் இராஜபாளையம் நாய் ( 15 முக மதிப்பு).
.
# வார்ப்புரு:ஹொங்கொங் பட்டியல்கள்

| ="0" cellpadding="2" cellspacing="2" |
| --- |
|-
!| பட்டியல்கள்
|-
நூலகங்கள்  
தீவுகள்  
மறைந்தத் தீவுகள்  
தீபகற்பங்கள்  
மாவட்டங்கள்  
குடாக்கள்  
பாலங்கள்  
பூங்காக்கள்  
மேம்பாலங்கள்  
சிறைகள்  
நகரகங்கள்  
தொடருந்தகங்கள்  
சுரங்கப்பாதைகள்  
தூதரங்கள்  
|-
!| ஹொங்கொங்
|-
**<small>ஹொங்கொங் விக்கிவாசல்</small>**  
|-
| [ தொகு]
|-
|}  
<noinclude>  
</noinclude>
# 1977 இந்தியக் குடியரசுத் தலைவர் தேர்தல்

இந்தியக் குடியரசின் **ஏழாவது குடியரசுத் தலைவர் தேர்தல் 1977** ல் நடைபெற்றது. ஜனதா கட்சியின் நீலம் சஞ்சீவ ரெட்டி போட்டியின்றி தேர்ந்தெடுக்கப்பட்டு குடியரசுத் தலைவரானார்
# 1977 இந்தியக் குடியரசுத் தலைவர் தேர்தல்

## பின்புலம்

ஆகஸ்ட் 6, 1977ல் இந்தியாவின் ஏழாவது குடியரசுத் தலைவர் தேர்தல் நடைபெறுவதாக இருந்தது. 1974ல் குடியரசுத் தலைவரான பக்ருதின் அலி அகமது பதவியில் இருக்கும் போதே பெப்ரவரி 11, 1974ல் மரணமடைந்தார். புதிய தேர்தல் நடத்துவதற்கு முன்னர் 1977 நாடாளுமன்றத் தேர்தல் நடைபெற இருந்ததால் துணைக்குடியரசுத் தலைவர் பசப்பா தனப்பா ஜாட்டி தற்காலிக குடியரசுத் தலைவராகப் பொறுப்பேற்றார். நாடாளுமன்றத் தேர்தலில் காங்கிரசு கட்சி படுதோல்வி அடைந்து ஜனதா கட்சி கூட்டணி வெற்றி பெற்றது. ஜனதா கட்சி அரசு இந்தியக் குடியரசுத் தலைவர் மற்றும் துணைக் குடியரசுத் தலைவர் தேர்தல் சட்டம் (திருத்தம்), 1977 இனை இயற்றி, உச்ச நீதிமன்றத்துக்கு குடியரசுத் தலைவர் தேர்தலில் ஏற்படும் பிணக்குகளைத் தீர்க்க அதிகாரம் வழங்கியது. பின் ஆகஸ்ட் 6ம் தேதி குடியரசுத் தலைவர் தேர்தல் நடத்த முடிவு செய்யப்பட்டது. 1969 குடியரசுத் தலைவர் தேர்தலில் எதிர்க்கட்சி வேட்பாளராகப் போட்டியிட்டு தோல்வியடைந்திருந்த சஞ்சீவ ரெட்டி ஜனதா கட்சி வேட்பாளராக தேர்ந்தெடுக்கப்பட்டார். தோல்வியால் நிலை குலைந்திருந்த இந்திரா காந்தியின் காங்கிரசு எந்த வேட்பாளரையும் நிறுத்த வில்லை. வேறு பலர் மனுதாக்கல் செய்திருந்தாலும் அவர்களது மனுக்கள் நிராகரிக்கப்பட்டுவிட்டன. இதனால் சஞ்சீவ ரெட்டி போட்டியின்றி குடியரசுத் தலைவராகத் தேர்ந்தெடுக்கப்பட்டார்.
# ஹொங்கொங்கில் மறைந்துபோன தீவுகள் பட்டியல்

**ஹொங்கொங்கில் மறைந்துபோன தீவுகள்** என்பது ஹொங்கொங்கில் தொடர்ந்து மேற்கொள்ளப்பட்டுவரும் பாரிய நிலப் புனரமைப்புத் திட்டங்களின் போது, தீவுகளை ஒன்றிணைத்தும், பெருநிலப்பரப்புடன் ஒன்றிணைத்தும் மேற்கொள்ளப்படும் கட்டுமானப் பணிகளால், ஹொங்கொங் புவியியல் அமைவில் இருந்து மறைந்துவிட்ட தீவுகளைக் குறிக்கும். இவற்றை முன்னாள் தீவுகள் என்றும் அழைக்கப்படுகின்றன. அத்துடன் தொடர்ந்து இதுபோன்ற நிலப்புனரமைப்பு திட்டங்கள் தொடர்வதால், எதிர்வரும் காலங்களில் மேலும் பல தீவுகள் மறைந்துவிடும் என அறியப்படுகிறது.  
தற்போதைக்கு ஹொங்கொங்கில் புவியியல் ரீதியாக மறைந்துவிட்ட தீவுகளின் பட்டியல்:
# ஹொங்கொங்கில் மறைந்துபோன தீவுகள் பட்டியல்

## முன்னாள் தீவுகளின் பட்டியல்

- கெல்லட் தீவு
- கல்லுடைப்பான் தீவு
- ஹொய் சம் தீவு
- கால்வாய் பாறைத் தீவு
- சிங் சாவ் தீவு
- மொங் சாவ் தீவு
- சவ் சாய் தீவு
- ஞா யிங் சாவ் தீவு
- லாம் ச்சாவ் தீவு
- இறம்சே பாறைத் தீவு
- ஹொங்கொங் உச்சித் தீவு
- யுன் சாவ் சாய் தீவு
- லா காவ் சாவ் தீவு
- கால்வாய் பாறை தீவு
- பட் டொங் சாவ்
# ஹொங்கொங்கில் உள்ள தீபகற்பங்களின் பட்டியல்

ஹொங்கொங் சிறப்பு நிர்வாகப் பகுதியின் ஆட்சிப்பரப்பில் பல தீபகற்ப நிலப்பரப்புகளும் உள்ளன. ஹொங்கொங்கில் 263 தீவுகள் மற்றும் கவுலூன் தீபகற்பம் நிலப்பரப்பும் கொண்டதே ஹொங்கொங் என்று பொதுவாகக் கூறப்பட்டாலும், பல சிறிய தீபகற்ப நிலப்பரப்புகளும் உள்ளன. அவைகளாவன:
# ஹொங்கொங்கில் உள்ள தீபகற்பங்களின் பட்டியல்

## தீபகற்பங்களின் பட்டியல்

- கவுலூன் தீபகற்பம்
- சய் குங் தீபகற்பம்
- தூய நீர் குடா தீபகற்பம்
- வன் சாய் தீபகற்பம்
- கேப் டி அகுய்லர் தீபகற்பம்
- செக் ஓ தீபகற்பம்
- இசுடேன்லி தீபகற்பம்
- சீ மா வான் தீபகற்பம்
- பன் லாவ் தீபகற்பம்
- டய் கொக் சுயி தீபகற்பம்
# ஹொங்கொங்கில் உள்ள தீபகற்பங்களின் பட்டியல்

## வெளியிணைப்புகள்

- Islands District Council website
- Islands and peninsulas of Hong Kong
# தூய நீர் குடா தீபகற்பம்

**தூய நீர் குடா தீபகற்பம்** (Clear Water Bay Peninsula) என்பது ஹொங்கொங், சய் குங் மாவட்டத்தில், சிங் வான் ஓ பகுதியில் அமைந்திருக்கும் ஒரு குடாவாகும்.  
இந்த தூய நீர் குடா தீபகற்ப நிலப்பரப்பில் ஹொங்கொங் விஞ்ஞானம் மற்றும் தொழில்நுட்ப பல்கலைக்கழகம் (**HKUST**) தூய நீர் குடா பாடசாலை, ஆங்கிலப் பாடசாலை அறக்கட்டளை, தூயநீர்க்குடா குழிபந்தாட்டக் கூடலகம், ஹொங்கொங்கில் பாரிய சினிமா நிறுவனங்களில் ஒன்றான காட்சி சகோதரர்கள் நிறுவனம், ஹொங்கொங்கில் உள்ள ஒரு தொலைக்காட்சி நிறுவனமான டிவிபி தொலைக்காட்சி நிறுவனம், (**TVB**) செங் வான் ஓ தொழில்பேட்டைத் தோட்டம் போன்றவைகள் உள்ளன.
# தூய நீர் குடா தீபகற்பம்

## கடற்கரைகள்

இந்த துய நீர் குடா தீபகற்பப் பகுதியில் உல்லாசப் பயணிகளை ஈர்க்கும் நான்கு கடற்கரைகள் உள்ளன. அவைகளாவன:
- தூய நீர் குடா முதலாவது கடற்கரை
- தூய நீர் குடா இரண்டாவது கடற்கரை
- சில்வரிசுடேண்ட் கடற்கரை
- பேரலை குடா
# தூய நீர் குடா தீபகற்பம்

## வெளியிணைப்புகள்

- தூய நீர் குடா
- தூய நீர் குடா விரிவுரை
# தூயநீர்க்குடா குழிபந்தாட்டக் கூடலகம்

**தூயநீர்க்குடா குழிபந்தாட்டம் மற்றும் காட்டுக் கூடலகம்** (*The Clearwater Bay Golf & Country Club*) என்பது ஹொங்கொங், சயி குங் மாவட்டம், தூய நீர் குடா தீபகற்பத்தில் உள்ள குழிப்பந்தாட்டத் திடலும், காட்டுக் கூடலகமும் ஆகும். இது ஒரு தனியார் சொத்தாகும். இதனை நடாத்தப்படுவதும் ஒரு தனியார் நிறுவனமாகும். இந்த விளையாட்டு திடலுக்கு செல்வதானால் சயி குங்கில் இருந்து படகு சேவையின் ஊடாகவே செல்ல முடியும். இது வசதி மிக்கவர்களின் ஒரு விளையாட்டு திடலாக உள்ளது. முற்றிலும் மக்கள் வசிப்பிடங்கள் இல்லாத, சுற்றிலும் இயற்கை சூழ்ந்த, காண்போரைக் கொள்ளைக்கொள்ளும் அழகுமிகு இடத்தில் அமைக்கப்பட்டுள்ளது. இங்கு விளையாடுவதற்கு அங்கத்தினர்களுக்கு மட்டுமே அனுமதிக்கப்படுகிறது.  
அங்கத்தினர் அட்டைகளில் ஆறு வகையான அங்கத்தினர் அட்டைகள் உள்ளன. ஆகக்குறைந்த அங்கத்தினர் உரிமை HK$ 500,000 முதல் HK$ 3,500,000 வரையாகும். அத்துடன் ஒவ்வொரு ஆண்டும் அங்கத்தினர் உரிமையை புதுபித்தலுக்கான மேலதிகக் கட்டணமும் அறவிடப்படுகிறது.
# தூயநீர்க்குடா குழிபந்தாட்டக் கூடலகம்

## அங்கத்தினர் வகைகள்

1. நிறுவனக் குழிபந்தாட்டம்
1. தனியார் குழிபந்தாட்டம்
1. நிறுவன வன குழிபந்தாட்டம்
1. தனியார் வன குழிபந்தாட்டம்
1. கடல்சார் நிறுவன அங்கத்தினர்
1. கடல்சார் தனியார் அங்கத்தினர்
# தூயநீர்க்குடா குழிபந்தாட்டக் கூடலகம்

## வெளியிணைப்புகள்

- Official Web Site
- Golf course review on golf007.com
- Facilities Summary
# தமிழ்நாடு அரசு நிறுவனங்கள்

இந்தியக் குடியரசின் ஆறாம் ஆண்டில் இந்தியப் பாராளுமன்றத்தில் இயற்றப்பெற்ற நிறுமங்கள் சட்டம் 1956 (Companies Act 1956)- ன் படி ஒரு நிறுமத்தில் குறைந்தது 51 சதவிகிதம் பங்குகளையோ அல்லது அதற்கு அதிகமான அளவு பங்குகளையோ அரசு வைத்திருக்குமானால் (அது இந்திய அரசாகவோ, அல்லது மாநில அரசுகளாகவோ இருக்கலாம்) வைத்து இருக்குமானால் அன்நிறுமம் அரசு நிறுமம் ஆகும். தமிழகத்தைப் பொருத்தமட்டில், இவ்வாறு தமிழக அரசு, ஒரு நிறுமத்தின் பங்குகளில் குறைந்தது 51 சதவிகிதப் பங்குகளை (அல்லது அதற்கு மேல்) வைத்திருக்கும் பொழுது அது 'தமிழ் நாடு அரசு நிறுமம்' எனப்படும்.
# தமிழ்நாடு அரசு நிறுவனங்கள்

## தமிழக அரசு நிறுவனங்கள்

1. தமிழ்நாடு மின் உற்பத்தி மற்றும் பகிர்மானக் கழகம்
1. தமிழ்நாடு அரசுப் போக்குவரத்துக் கழகம்
1. அரசு விரைவுப் போக்குவரத்துக் கழகம்
1. சென்னை மாநகரப் போக்குவரத்துக் கழகம்
1. தமிழ்நாடு அரசுப் போக்குவரத்துக் கழகம், கும்பகோணம்
1. தமிழ்நாடு அரசுப் போக்குவரத்துக் கழகம், கோவை
1. தமிழ்நாடு அரசுப் போக்குவரத்துக் கழகம், திருநெல்வேலி
1. தமிழ்நாடு அரசுப் போக்குவரத்துக் கழகம், சேலம்
1. தமிழ்நாடு அரசுப் போக்குவரத்துக் கழகம், மதுரை
1. தமிழ்நாடு அரசுப் போக்குவரத்துக் கழகம், விழுப்புரம்
1. தமிழ்நாடு அரசு தொழில் முனைவோர் மேம்பாட்டு நிறுவனம்
1. தமிழ்நாடு அரசு தொழில் வளர்ச்சிக் கழகம்
1. தமிழ்நாடு சிறுதொழில் வளர்ச்சிக் கழகம்
1. தமிழ்நாடு செய்தித்தாள் காகித நிறுவனம்
1. தமிழ்நாடு சேமிப்புக் கிடங்கு நிறுவனம்
1. தமிழ்நாடு சர்க்கரைக் கழகம்
1. தமிழ்நாடு எரிசக்தி மேம்பாட்டு முகமை
1. தமிழ்நாடு அரசு தொழில் முன்னேற்றக் கழகம்
1. தமிழ்நாடு கூட்டுறவு துணிநூல் பதனிடும் ஆலை, ஈரோடு
1. தமிழ்நாடு தேயிலைத் தோட்டக் கழகம்
1. தமிழ்நாடு தொழில் முதலீட்டுக் கழகம்
1. தமிழ்நாடு நகர்ப்புற வாழ்விட மேம்பாட்டு வாரியம்
1. தமிழ்நாடு நுகர்பொருள் வாணிபக் கழகம்
1. தமிழ்நாடு பாடநூல் மற்றும் கல்வியியல் பணிகள் கழகம்
1. தமிழ்நாடு மருத்துவப் பணிகள் கழகம்
1. தமிழ்நாடு மாநில வாணிபக் கழகம்
1. தமிழ்நாடு மின்னணுவியல் கழகம்
1. தமிழ்நாடு மீன்வள மேம்பாட்டு வாரியம்
1. தமிழ்நாடு வீட்டு வசதி வாரியம்
1. தமிழ்நாடு வேளாண்மை சந்தைப்படுத்தல் வாரியம்
1. தமிழ்நாடு ஜரிகை ஆலை, காஞ்சிபுரம்
1. பூம்புகார் கப்பல் போக்குவரத்துக் கழகம்
1. தமிழ்நாடு கனிமங்கள் நிறுவனம்
1. தமிழ்நாடு சிமெண்ட் கார்ப்பரேசன்
1. தமிழ்நாடு தொழிலக வெடிபொருள் உற்பத்தி நிறுவனம்
1. ஆவின்
# போர்க் கப்பல்

வரைந்த " பீரங்கிச் சூடு" என்னும் தலைப்பிட்ட ஓவியம். 17 ஆம் நூற்றாண்டின் ஒல்லாந்தக் கப்பல் ஒன்றைக் காட்டுகிறது.]]
**போர்க் கப்பல்** என்பது போர் புரிவதற்காகச் சிறப்பாகக் கட்டப்படும் கப்பல் ஆகும். இவை வணிகக் கப்பல்களைவிட வேறுபட்ட முறையில் அமைக்கப்படுகின்றன. ஆயுதங்களைக் கொண்டிருப்பது மட்டுமன்றி இவை, சேதங்களைத் தாங்கக் கூடியவையாகவும், வேகமாகச் செல்லத்தக்க வகையிலும், இலகுவாகத் திசைமாற்றத்தக்க வகையிலும் உருவாக்கப்படுகின்றன. போர்க் கப்பல்கள், பொதுவாக ஆயுதங்கள், அவற்றுக்குத் தேவையான வெடிபொருட்கள், போர் வீரர்களுக்குத் தேவையான உணவுப் பொருட்கள் போன்றவற்றைக் கொண்டு செல்கின்றன. போர்க் கப்பல்கள் பொதுவாக ஒரு நாட்டின் கடற்படைக்குச் சொந்தமானவையாக இருக்கின்றன. தனியாரும், நிறுவனங்களும் கூடச் சில வேளைகளில் போர்க் கப்பல்களை வைத்துப் பேணுவது உண்டு.
# கோண்மா நெடுங்கோட்டனார்

**கோண்மா நெடுங்கோட்டனார்** சங்ககாலப் புலவர்களில் ஒருவர். அவரது பாடல் சங்கநூல் தொகுப்பில் ஒன்றே ஒன்று உள்ளது. அது நற்றிணை 40 எண்ணுள்ள பாடல்.
# கோண்மா நெடுங்கோட்டனார்

## புலவர் பெயர் விளக்கம்

- பாடற் பொருளால் பெயர் பெற்ற புலவர்
ஏறு தழுவிக், கொள்ளப்படும் காளைகள் 'கோண்மா'(கோள் மா) எனப்படும். அதன் கொம்பு என்ன செய்யும்? தழுவுவோரைக் குத்துமல்லவா? அதுபோலக் கணவணின் செயல் மனைவியைக் குத்துவதாக அமைந்துள்ளதைப் பாடலில் காணலாம். இப்படிப்பட்ட செய்தியைப் பாடலாக்கிச் சொன்னதால் பாடற்பொருளை மையமாகக் கொண்டு இவருக்குப் பெயரிட்டுள்ளனர்.
# கோண்மா நெடுங்கோட்டனார்

## பாடல் சொல்லும் செய்தி

மனைவி மகனைப் பெற்றிருக்கிறாள். இந்த மகிழ்வைக் கணவன் பரத்தையிடம் பகிர்ந்துகொள்கிறான். <big>(இது தவறு அல்லவா? இதனைக் குத்திக் காட்டிச் சொல்வதுதான் 'கோண்மா நெடுங்கோடு')</big>
# கோண்மா நெடுங்கோட்டனார்

## பாடல் சொல்லும் செய்தி

### பழக்க வழக்கம் (வீட்டில் குழந்தை பிறந்திருக்கும்போது நிகழ்வன)

- வீட்டில் கட்டப்பட்டிருக்கும் பெரிய மணி அடிக்கப்படும்.
- வீட்டு முற்றத்தில் மணல் பரப்பப்படும்.
- அங்குப் பந்தல் போடப்படும்.
- பந்தலில் பாணன் (பாட்டுப் பாடிக்கொண்டு) காவல் இருப்பான்.
- மற்றொரு பக்கத்தில் 'திருந்திழை'(தாலி, மங்கல நாண்) அணிந்த மகளிர் விரிச்சி நிகழ்வுக்காகக் காத்திருப்பர்.
- மணம் கமழும் மெத்தையில் பிறந்த மகன் செவிலியுடன் உறங்குவான்.
- பெற்ற தாய் கண்ணை மூடிக்கொண்டு உறங்குவாள்.
- தாயை ஐயவி என்னும் கடுகு எண்ணெய் தேய்த்துக் குளிப்பாட்டித் தூங்க வைத்திருப்பார்கள்.
- உறங்கும்போது அவளது உடம்பில் பசுநெய் தடவப்பட்டிருக்கும்.
# கோண்மா நெடுங்கோட்டனார்

## பாடல் சொல்லும் செய்தி

### பரத்தையின் பெருமித மொழி

வீட்டில் மனைவிக்குத் தன் குழந்தை பிறந்திருக்கிறது. கணவன் கள்வன் போல வீட்டை விட்டு அகன்று பரத்தை இல்லம் சென்றுள்ளான். (அவன் தனக்குக் குழந்தை பிறந்துள்ள மகிழ்வைப் பரத்தையோடு பகிர்ந்துகொள்கிறான்.) இந்தச் செய்தியைக் குழந்தை பெற்ற தாயின் சுற்றத்தார் கேட்கும்படி பரத்தை கூறுகிறாள்.
# கோழிக் கொற்றனார்

**கோழிக் கொற்றனார்** சங்ககாலப் புலவர்களில் ஒருவர். இவரது பாடல் சங்கநூல் தொகுப்பில் ஒன்றே ஒன்று உள்ளது. அது குறுந்தொகை 276 எண்ணுள்ள பாடல். கோழி, கோழியூர், பெருங்கோழியூர் என்பன உறையூரைக் குறிக்கும் பெயர்கள்.
# கோழிக் கொற்றனார்

## பாடல் சொல்லும் செய்தி

களவு ஒழுக்கத்தில் இருக்கும் தலைவன், தன் தலைவியைத் தோழி வாயிலாக அடைவான். முடியாவிட்டால் மடலேறிப் பெறுவது வழக்கம். இந்தத் தலைவன் தோழியை மிரட்டுகிறான். அரசனிடம் சொல்லி முறையிட்டுப் பெறுவேன் என்கிறான்.  
அவள் குறுமகள், மூங்கில் போன்ற தோளை உடையவள். பாவைப் பொம்மை செய்து அவளோடு நான் விளையாடினேன். கோரைப்புல் மெத்தையில் படுத்துக் கிடந்தோம். அவளது முலைமேல் தொய்யில் எழுதினேன். அந்தத் தொய்யில் அழியாமல் காப்பாற்றினேன். இவையெல்லாம் யாருக்கும் தெரியாது. (இப்போது நீ என் காதலியை(தலைவியை) எனக்குத் தராவிட்டால் 'முறையுடை அரசன் செங்கோல் அவையத்து முறையிடுவேன்'. அஃது அவளது பேதைத் தன்மைக்குத் தக்கது அன்று. ஊருக்கும் நல்லதன்று - என்கிறான்.
# கோவேங்கைப் பெருங்கதவனார்

**கோவேங்கைப் பெருங்கதவனார்** சங்ககாலப் புலவர்களில் ஒருவர். இவரது பாடல் சங்கநூல் தொகுப்பில் ஒன்றே ஒன்று உள்ளது. அது குறுந்தொகை 134.  
- புலவர் பெயர் விளக்கம் (பாடற் பொருளால் பெயர் பெற்ற புலவர்)
1. இந்தப் பாடலில் தலைவி 'கோவேங்கை' மரமாக உள்ளத்தில் கொண்டு பேசப்படுகிறாள். அந்தக் கோவேங்கை தன் காதலனைப் பாம்பு என்று பெருங்கதம்(=பெருங்கோவம், பெருஞ்சினம்) கொண்டு சொல்கிறாள். இப்படிப்பட்ட கருத்துடைய பாடலைப் பாடியதால் பாடலின் உள்ளுறையைக் கருத்தில் கொண்டு இவரைக் 'கோவேங்கைப் பெருங்கதவனார்' என்று குறிப்பிட்டுள்ளனர்.
1. பாயும் வேங்கையின் உருவத்தைத் தன் வீட்டுக் கதவில் கொண்டிருந்ததால் இப்பெயர் பெற்றார். (வேங்கை- சோழரின் கொடிச்சின்னம்)
1. வேங்கை மரத்தால் செய்யப்பட்ட கதவைத் தனு வீட்டு வாயிலுக்கு வைத்திருந்ததால் இப் பெயர் பெற்றார்.
- திணை - குறிஞ்சி
- பாடல் சொல்லும் செய்தி
:தலைவன் பிரிந்திருந்தபோது தலைவியால் பிரிவைத் தாங்கிக்கொள்ள முடியவில்லை. கவலை கொள்கிறாள். தோழி அவளைத் தேற்றுகிறாள். தேற்றும் தோழிக்குத் தலைவி சொல்கிறாள்.  
:அம்ம வாழி தோழி! நம்மிடமிருந்து பிரியாமல் இருந்தால் நல்லது. வேங்கைமரம் சிறிய பாறையைப் பெயர்த்துகொண்டு வளர்ந்தது. அது புலம்பும்படி அருவி பூக்கள் உதிரும்படி தாக்கிக்கொண்டு விழுந்தது. அந்த அருவி தொலைவிலிருந்து நோக்கும்போது பாம்பு போல் தோன்றுகிறது. அவன் அந்த தலைநாட்டுக்குத் தலைவன். அவன் பிரியாமல் இருந்தால் நல்லது.
- உள்ளுறை
:தலைவியை வேங்கைமரம் என்றும், தலைவனை அருவி என்றும் பொருத்திப் பார்த்தால் உள்ளுறை விளங்கும். அருவி வேங்கைப் பூக்களை உதிர்ப்பது இனிமைதான். தொலைவிலிருந்து பார்க்கும்போது அந்த அருவி பாம்பு போல் தெரிவது மாதிரி தலைவன் தொலைவில் உள்ளபோது பாம்புபோல் இருக்கிறானாம்.
# தமிழ்நாடு மருத்துவப் பணிகள் கழகம்

**தமிழ்நாடு மருத்துவப் பணிகள் கழகம்** (*Tamilnadu Medical services Corporation)* ஒரு தமிழ்நாடு அரசு நிறுவனம். தமிழ் நாட்டில் உள்ள அனைத்து அரசினர் மருத்துவமனைகளிலும் இன்றியமையாத அனைத்து மருந்து, மாத்திரைகளின் இருப்பை உறுதி செய்வதை முதன்மையான நோக்கமாகக் கொண்டு சூலை முதல் நாள், ஆயிரத்துத் தொள்ளாயிரத்துத் தொண்ணூற்று நான்கு அன்று, நிறுமங்கள் சட்டம் 1956 -ன் கீழ்ப் பதிவு செய்யப்பெற்று, தமிழக அரசால் தொடங்கப்பெற்ற ஒரு வரையறு நிறுவனமாகும்.
# கோளியூர் கிழார் மகனார் செழியனார்

**கோளியூர் கிழார் மகனார் செழியனார்** சங்ககாலப் புலவர்களில் ஒருவர். இவரது பாடல் ஒன்றே ஒன்று சங்கநூல் தொகுப்பில் உள்ளது. அது நற்றிணை நூலில் 383 எண்ணுள்ள பாடலாகச் சேர்க்கப்பட்டுள்ளது.  
:செழியன் என்னும் பெயர் பாண்டிய அரசனைக் குறிக்கும்.  
- பாடல் சொல்லும் செய்தி:
தலைவன் வரும் வழியைப்பற்றித் தோழியும் தலைவியும் தலைவனுக்குக் கேட்குபடி பேசிக்கொள்கின்றனர். கல்லுப் பாறைக்குப் பக்கத்தில் வேங்கைமரம். அந்த வேங்கையின் பூமாலை போல் உடலில் கோடுகளை உடைய புலி. அந்தப் புலி தன் பெண்புலி பசித்திருக்கிறது என்பதற்காக யானையை வீழ்த்திவிட்டு இடி முழக்கம் போல உரறும். அந்த வழியில்தான் தலைவன் தலைவியை நாடி வருகிறான். நள்ளிரவில் வருகிறான். பாம்பு திரியும் வழியில் வருகிறான். இப்படிப்பட்ட வழியில் தலைவன் வருவதால் தலைவியும், தோழியும் அஞ்சுவதாகத் தோழி குறிப்பிடுகின்றாள்.
# கோவர்த்தனார்

**கோவர்த்தனார்** சங்ககாலப் புலவர்களில் ஒருவர். இவரது பாடல்கள் இரண்டு சங்கநூல் தொகுப்பில் இடம் பெற்றுள்ளன. அவை குறுந்தொகை 66, 194 ஆகியவை. இரண்டுமே முல்லைத்திணைப் பாடல்கள்.
- பாடல் சொல்லும் செய்திகள்
# கோவர்த்தனார்

## குறுந்தொகை 66

:மாரிக்காலத்தில் பூக்கும் கொன்றைப்பூ பூத்துக் குலுங்குகிறது. தலைவி மாரிக்காலம் வந்துவிட்டது . மாரிக்காலம் வருமுன் வந்துவிடுவேன் என்று சொல்லிச் சென்ற அவர் இன்னும் வரவில்லையே என்று கலங்குகிறாள். தோழி அவளைத் தேற்றுகிறாள். இது மாரிக்காலம் அன்று. மாரிக்காலம் போலப் புதுமையாகப் பொழிந்த மழைக்காலம். (பருவம் அல்லாத காலத்தில் பொழிந்த மழை) உண்மையான மாரிக்காலம் வந்ததும் அவர் வந்துவிடுவார். கவலைப்பட வேண்டாம் என்கிறாள். (தோழி சொல்வதி பொய்யான ஆறுதல் மொழி)
# கோவர்த்தனார்

## குறுந்தொகை 194

- இந்தப் பாடலில் தலைவி தோழியிடம் சொல்கிறாள். வானம் மின்னுகிறது. மயில் ஆடுகிறது. இதை மாரிக்காலம் என்று சொல்லாமல் வேறு என்னவென்று சொல்வது? - என்கிறாள் தலைவி.
# தம்பிரான் வணக்கம்

**தம்பிரான் வணக்கம்** 1578 ஆம் ஆண்டு வெளியிடப்பட்ட ஒரு தமிழ் நூல் ஆகும். இந்த நூலை என்றிக்கே என்றீக்கசு என்பவர் எழுதினார். தம்பிரான் வணக்கம், போர்த்துக்கீசிய மொழியில் எழுதப்பட்ட கிறிஸ்துவ சமய போதனை நூலின் தமிழாக்கம். இது தமிழில் அச்சில் வெளிவந்த முதல் நூலாகக் கருதப்படுகிறது. இந்திய மொழிகளிலேயே முதன் முதலாக அச்சு கண்டது தமிழ். நூல் பதித்த இடம் கொல்லம் என்றும், பதித்த நாள் 20.10.1578 என்றும் அந்நூலிலிருந்தே அறிகிறோம்.  
தமிழ் நூலின் முகப்புப் பக்கத்தில் மேலே DOCTRINA CHRISTAM en Lingua Malauar Tamul என்றுள்ளது. பக்கத்தின் நடுவில் மூவொரு கடவுள் (Trinity) வடிவம் பதிக்கப்பட்டுள்ளது. நான்கு ஓரங்களிலும் சிலுவைகளும் அலங்கார கோலங்களும் வரையப்பட்டுள்ளன. கீழே அக்கால வழக்கிலிருந்த தமிழ் எழுதும் முறையில் தமிழ்த் தலைப்பு தரப்பட்டுள்ளது. புள்ளிகள் இடப்படவில்லை; சொற்களும் பிரிக்கப்படவில்லை. எனவே, நூல் தலைப்பு இவ்வாறு தோற்றமளிக்கிறது:
# தொகுதிப் பிறப்பு

**தொகுதிப் பிறப்பு** *(phylogeny)* என்பது உயிரினங்கள் தங்கள் பரிணாம வரலாற்றில் எவ்வாறு ஒன்றுடன் ஒன்று தொடர்புடையவையாய் இருக்கின்றன என்பதை முன்வைக்கிறது. எல்லா உயிரினங்களும் பொது பொது மூதாதையுடன் தொடர்புடையவை எனும் கருதுகோளை இது அடிப்படையாய்க் கொண்டது.  
தொகுதிப் பிறப்பியல் ஆராய்ச்சிகளின் பயனாய் தொகுதிப் பிறப்பியல் கிளைப்படம் கிடைத்துள்ளது. இது மூதாதையில் இருந்து தொடர்புடைய இனங்கள் வந்ததைக் காட்டுகிறது. ஒப்பியல் உடற்கூறு, மூலக்கூறு உயிரியல், தொல்எச்சவியல் ஆகியவற்றின் உதவியுடன் தொகுப்பிறப்பியல் தரவுகள் பெறப்படுகின்றன.
# வார்ப்புரு:Infobox road

}}
}}
|subheader=
|subheader2=}  
|image=
|caption=}
|image2=|}}
|caption2=}}  
|header1=
|data2 =
|data3 =
|data4 =
|data5 =
|data6 =
|label7 = நீளம்:
|data7 =
|label8= Status:
|data8=
|label9= பயன்பாட்டு
காலம்:
|data9=
|label11= வரலாறு:
|data11= }
|label12 = Time period:
|data12 = }
|label13= Cultural
significance:
|data13=
|label14= Known for:
|data14= }
|label15= தொடர்புடைய
வழித்தடங்கள்:
|data15 =
|label16 =
|data16 = }
|label17= சுற்றுலா
வழித்தடங்கள்:
|data17=
|label18 = Restrictions:
|data18 = }  
|header20= }}}}}|}}}
|data21 =
|label23 = ||}}
|data23 = }}
|label25 = &nbsp;
|data25 = }
|label27 = ||}}
|data27 = }}  
|header29= |}}}
|label31 = நீளம்:
|data31 =
|label33 = |&nbsp;முடிவு:|தொடக்கம்:}}}}
|data33 = }}
|label34 = முக்கிய
சந்திப்புகள்:
|data34 = }
|label35 = |&nbsp;முடிவு:|தொடக்கம்:}}}}
|data35 = }}
|header37= |}}}
|label39 = நீளம்:
|data39 =
|label41 = |&nbsp;முடிவு:|தொடக்கம்:}}}}
|data41 = }}
|label42 = முக்கிய
சந்திப்புகள்:
|data42 = }
|label43 = |&nbsp;end:|To:}}}}
|data43 = }}
|header45= |}}}
|label47 = நீளம்:
|data47 =
|label49 = |&nbsp;end:|From:}}}}
|data49 = }}
|label50 = முக்கிய சந்திப்புகள்:
|data50 = }
|label51 = |&nbsp;end:|To:}}}}
|data51 = }}
|header53= |}}}
|label55 = நீளம்:
|data55 =
|label57 = |&nbsp;end:|From:}}}}
|data57 = }}
|label58 = முக்கிய சந்திப்புகள்:
|data58 = }
|label59 = |&nbsp;end:|To:}}}}
|data59 = }}  
|header61=  
|header85= }  
|class90 = hlist
|data90 =  
|data95=}}
}}<noinclude>  
</noinclude>
# காம்ப்பசு நடவடிக்கை

**காம்ப்பசு நடவடிக்கை** (காம்பஸ் நடவடிக்கை, *Operation Compass*) இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த ஒரு போர் நடவடிக்கை. இது மேற்குப் பாலைவனப் போர்த்தொடரின் ஒரு பகுதியாகும். இதில் எகிப்து மீது படையெடுத்திருந்த பாசிச இத்தாலியின் படைகளை பிரிட்டானியப் படைகள் தாக்கித் தோற்கடித்தன.  
செப்டம்பர் 1940ல் தொடங்கிய இத்தாலியின் எகிப்து படையெடுப்பு ஒரு வாரத்துள் நின்று போனது. 65 மைல் தூரம் எகிப்துள் முன்னேறிய இத்தாலியப் படைகள் பல்வேறு காரணங்களால் தேக்கமடைந்துவிட்டன. இதனை பயன்படுத்திக் கொண்ட எகிப்திலிருந்த பிரிட்டானியப் படைகள் எதிர்த்தாக்குதலுக்குத் தயாராகின. காம்ப்பசு நடவடிக்கை எனக் குறிப்பெயரிடப்பட்ட இந்த முயற்சி ஆரம்பத்தில் ஒரு சிறு ஐந்து நாள் திடீர்த்தாகுதலாக மட்டுமே திட்டமிடப்பட்டது. எகிப்திலிருந்து இத்தாலியப் படைகளை விரட்ட வேண்டுமென்பது மட்டும் இதன் குறிக்கோளாக இருந்தது. டிசம்பர் 8ம்தேதி சிடி பர்ரானி என்ற இடத்தில் அமைக்கப்பட்டிருந்த இத்தாலியப் பாசறைகளின் மீது பிரிட்டானியப் படைகள் தங்கள் தாக்குதலைத் தொடங்கின. பிரிட்டானிய வான்படை இத்தாலிய வான்படைத் தளங்களின் மீது குண்டுவீசி அங்கு நிறுத்தப்பட்டிருந்த பல வானூர்திகளை அழித்தது. நிலை குலைந்து போன இத்தாலியப் படைப்பிரிவுகள் வேகமாக லிபியாவை நோக்கிப் பின்வாங்கத் தொடங்கின. எகிப்திலிருந்து அவற்றை விரட்டியதோடு நிற்காத பிரிட்டானியப் படைகள் லிபிய எல்லையைத் தாண்டி தங்கள் விரட்டலைத் தொடர்ந்தன. ஏராளமான இத்தாலிய வீரர்களும் அவர்கள் போட்டுவிட்டு ஓடிய தளவாடங்களும் பிரிட்டானியப் படைகளிடம் சிக்கிக் கொண்டன. சாதாரண திடீர்த்தாக்குதலாகத் தொடங்கிய காம்ப்பசு நடவடிக்கை பிரிட்டானியர்களுக்கு ஒரு வெற்றிகரமான படையெடுப்பாக அமைந்தது. அடுத்த இரண்டு மாதங்களில் பார்டியா, டோப்ருக், குஃப்ரா ஆகிய இடங்களும் அவைகளால் கைப்பற்றப்பட்டன. லிபியாவினுள் 800 கி.மீ. வரை அவை ஊடுருவி விட்டன. பெப்ரவரி மாதம் அச்சு நாடுளால் தாக்கப்பட்டிருந்த கிரீசு நாட்டுக்கு உதவி செய்ய வேண்டி பிரிட்டானியப் பிரதமர் வின்ஸ்டன் சர்ச்சில் லிபியாவில் படை முன்னேற்றத்தை நிறுத்த உத்தரவிட்டார்.  
இச்சண்டையில் எகிப்து மீது படையெடுத்திருந்த இத்தாலிய 10வது ஆர்மி அழிக்கப்பட்டுவிட்டது. 22 தளபதிகள் உட்பட 1,30,000 இத்தாலிய வீரர்கள் போர்க்கைதிகளாயினர். காம்ப்பசில் பங்கு கொண்ட பிரிட்டானியப் படையில் பிரிட்டானிய இந்தியப் படைப்பிரிவுகள் இடம் பெற்றிருந்தன. இத்தாலியின் படுதோல்வி அதன் வடக்கு ஆப்பிரிக்க காலனிகளின் நிலையை கேள்விக் குறியாக்கியது. லிபியாவின் கிழக்குப் பகுதியாகிய சிரெனைக்காவின் பெரும்பகுதி பிரிட்டானிய கட்டுப்பாட்டில் வந்தது. முசோலினிக்கு உதவி செய்ய இட்லர் ஜெர்மானியத் தரைப்படையின் ஆப்பிரிக்கா கோரினை தளபதி எர்வின் ரோம்மல் தலைமையில் வடக்கு ஆப்பிரிக்காவுக்கு அனுப்பினார்.
# வார்ப்புரு:Infobox road/meta/colors

}}|}}}}
|CAN=|Route|வழித்தடம்|Trunk|Sec|Secondary|TCH=background-color:#009e49; color:white; text-shadow: #000;
|#default=background-color:#cedff2;
}}
}}
|DEU=
|A|Autobahn=background-color:#039; color:#fff;
|B|Bundesstraße|Bundesstrasse=background-color:#FC3; color:black
|#default=background-color:#cedff2;
}}
|GBR=
|M|AM|Motorway=background-color:#0079C1; color:#fff;
|A|A road=
|#default=background-color:#fff; : solid #000;
}}
|IRL=
|M=background-color:#0079C1; color:#fff;
|N=background-color:#00703C; color:#FFD200;
|R=background-color:#fff; : solid #000;
|#default=background-color:#cedff2;
}}
|AUS=
|Metroad|M|freeway=background-color:#D2E2F9;
|A|B|national|highway=background-color:#E9F9D2;
|C|road=background-color:#FFFFE0;
|street=background-color:#F9E2D2;
|#default=background-color:#ccc;
}}
|ITA=background-color:#08842C; color:#fff;
|USA=}}
|¬NER|TXRec|TXRE|TXPark=background-color:#704214; color:white;
|#default=background-color:#009e49; color:white; text-shadow: #000;
}}
|#default=background-color:#cedff2;
}}
}}
# மடி நோய்

**மடி நோய்** அல்லது **மடியழற்சி**(*Mastitis*) என்பது ஒரு கால்நடைகளைத் தாக்கும் நோய். நுண்கிருமிகள் கால்நடையின் மடியைத் தாக்குவதால் உண்டாகிறது. மாடுகளை அசுத்தமாகவும் மற்றும் சேறான தரையில் வைத்திருப்பதாலும் இந்நோய் உண்டாகிறது. மடியில் ஏற்படும் காயங்கள் அல்லது பாலூட்டும்போது கன்றுகளால் கடிபட்ட காயங்கள் அல்லது தவறான பால் கறக்கும் முறைகளினால் ஏற்பட்ட காயங்கள் நோய்கிருமித் தொற்று ஏற்படக் காரணமாகின்றன. அதிகப் பால் கறக்கும் மாடுகள் போதும் பாதிக்கப்படுகின்றன.
# மடி நோய்

## அறிகுறிகள் மற்றும் பெறப்படும் பாலின் தரம்

மடி வீங்கியும், சூடாகவும், கெட்டியாகவும் மற்றும் வலியுடன் காணப்படும்.
பால் திரிந்தும் மற்றும் நோய் முற்றும் நிலையில் பெறப்படும் பால் இரத்தம் அல்லது சீழ் கலந்து வரும். சில நேரங்களில் பால் தண்ணீர் போன்று இருக்கும்.  
பாலில் பொட்டாசியம்,இலக்ரோபெறின் என்பவற்றின் அளவு குறைவதுடன் பால் புரதமான கேசின் அளவும் குறைவடையும். கேசின் பாலிலூள்ள கல்சியத்துடன் தொடர்புள்ளதால் கல்சியம் அளவும் குறையும். இதனால் பாலைச் சேமித்தல் மற்றும் பயன்படுத்தலில் சிக்கல் இருக்கும்..
# மடி நோய்

## தடுப்பு முறைகள்

மடி நோய்க்குத் தகுந்த தடுப்பூசியில்லாததால் வருமுன் காக்கும் முயற்சிகள் செய்யப்படுகின்றன. மடியில் காயம் ஏற்படாமல் பார்த்துக் கொள்வது, தரையைக் காய்ந்து இருக்கும்படி வைப்பது, சுண்ணாம்புத் தூளைத் தூவுவது (ஈக்கள் வராமல் தடுக்க). பால் கறக்கும்போது சுத்தமான இடத்திற்கு கொண்டு சென்று கறப்பது, பால் கறப்போர் கைகளை சோப்புப் போட்டுக் கழுவவது, மடியையும் பால் கறக்கும் முன் சுத்தமாகக் கழுவி விடுவது, பால் கறத்தலை விரைவாகவும் முழுமையாகவும் செய்வது, நோய் பாதித்த மடியிலிருந்து பாலைக் கடைசியாகத் தனிப் பாத்திரத்தில் கறப்பது, அதனை உபயோகப்படுத்தாமல் இருப்பது, நல்ல மாடுகளை முதலில் கறந்த பின்னர் நோயுற்ற மாடுகளை கறப்பது வருமுன் காக்கும் வழிமுறைகள்.  
பால் கறந்த பின், மடிக்காம்பு துவாரமும் பால் வரும் பாதையும் திறந்திருப்பதால் மாடுகள் படுத்தால் நோய்கிருமிகள் மடியில் நுழைய ஏதுவாகும். எனவே, பால் கறந்தவுடன் தீவனமிளிப்பதால் 30- 45 நிமிடங்கள் வரை மாடுகள் படுப்பதைத் தவிர்க்கலாம். பால் வற்றிய மாடுகளில் மடியினை ஆரோக்கியமாகப் பராமரிக்க கால்நடை மருத்துவரின் ஆலோசனையைப் பெற வேண்டும்.
# மடி நோய்

## சிகிச்சை

மடி நோயினைத் தவிர்க்கும் மருத்துவத்திற்கும் மற்றும் ஆலோசனைகளுக்கும் கால்நடை மருத்துவரை அணுகவும். நோய் பாதித்த மாட்டின் பாலை குணமடைந்த நான்கு நாட்களுக்குப் பின்புதான் பயன்படுத்த வேண்டும். இவ்வாறு பாதிக்கப்பட்ட பாலினை கூட்டுறவு சங்கங்களுக்கும் வழங்கக் கூடாது. இந்தப் பாலை அருந்துவோருக்கு தொண்டை கமறல் மற்றும் நச்சுத்தன்மை உண்டாகலாம்.
# மடி நோய்

## துணை நூல்கள்

:2. கறவை மாடுகள் பராமரிப்புக் கையேடு, தேசிய பால்வளத்துறை, ஆனந்த்
# சங்கவருணர் என்னும் நாகரியர்

சங்கவருணர் என்னும் நாகரியார் சங்ககாலப் புலவர்களில் ஒருவர். சிலர் இவரைச் சங்கவருணர் என்றனர். சிலர் நாகரியார் என்றனர். அனைவரும் இவரை ஒருவராக உணர்ந்துகொள்ளும் பொருட்டு இவரைச் 'சங்கவருணர் என்னும் நாகரியார்' என்று புறநானூற்றைத் தொகுத்தவர் குறிப்பிட்டுள்ளார். புறநானூறு 360 எண்ணுள்ள ஒரே ஒரு பாடல் மட்டும் இவரால் பாடப்பட்டதாகச் சங்கநூல் தொகுப்பில் இடம்பெற்றுள்ளது.
- திணை - காஞ்சி
- துறை - பெருங்காஞ்சி
- பாடலில் சொல்லப்பட்ட செய்தி
# சங்கவருணர் என்னும் நாகரியர்

## தந்துமாறன்

தந்துமாறன் சங்ககாலப் பாண்டிய மன்னர்களில் ஒருவன். புறநானூற்றைத் தொகுத்தவர் இந்தப் பாடலுக்குத் தந்துள்ள அடிக்குறிப்பு 'தந்துமாறனைப் பாடியது' என்று குறிப்பிடுகிறது. பாடலில் இந்த அரசனின் பெயர் இல்லை. எனினும் 'பெரும கேண்மதி!' என்று வருகிறது. இது இந்தப் பாண்டியனை விளித்த மொழி என அறிதல் வேண்டும்.
# சங்கவருணர் என்னும் நாகரியர்

## நாடாள்வோர் நற்பண்புகள்

- சினம் கொள்ளவேண்டும். அது சிறிதாக இருக்கவேண்டும். மிகுதியாக இருக்கக் கூடாது.
- பிறர் சொல்வதைப் பலவாகக் கேட்க வேண்டும். சில சொற்களே சொல்ல வேண்டும்.
- பிறர் குறிப்பறிந்து அவர் விரும்புவதை விட மிகுதியாகக் கொடுக்க வேண்டும்.
- நனை, தேறல், கனி, தாளித்த துவையல் முதலானவற்றை, அரவணைக்கும் பணிமொழி பேசி நல்கவேண்டும்.
- தன்னால் பிறர் பயன் துய்க்கும்படி ஆட்சி புரியவேண்டும்.
# சங்கவருணர் என்னும் நாகரியர்

## செல்வம் நிலையாமை

இந்த நற்பண்புகளுடன் அரசாண்டோர் சிலர்தான். பலர் அப்பண்புகளுடன் ஆட்சி புரியாதவர்கள். இவர்களின் செல்வம் அவர்களுக்கும் நிலைப்பதில்லை.
# சங்கவருணர் என்னும் நாகரியர்

## ஈமச் சடங்கு

வெள்ளில் என்னும் சுடுகாட்டில் கள்ளும், புல்லில் இட்ட சோறும் பிணத்துக்குப் படைப்பர். புலையன் சொல்லச் சொல்ல இவற்றைப் படைப்பர்.
# சங்கவருணர் என்னும் நாகரியர்

## தந்துமாறனை வேண்டுதல்

- எந்த நாளும் நீ ஒழுக்கம் தவறக் கூடாது.
- உன்னை நச்சி வருபவர் கையிலிருந்து நீ எதனையும் எதிர்பார்க்கக் கூடாது.
# பால் காய்ச்சல்

**பால் காய்ச்சல்** (Milk fever) ஒரு கால்நடை நோய். அதிகப் பால் உற்பத்தி செய்யும் கறவை மாடுகள் கன்று ஈன்ற 2-3 நாட்களில் பால் காய்ச்சலால் பாதிக்கப்படுகின்றன. இது கன்று ஈனுவதற்குச் சற்று முன்னும் அல்லது உச்சகட்ட பால் உற்பத்தியை அடையும் நேரத்திலும் உண்டாகலாம். இரத்தத்தில் சுண்ணாம்புச் சத்து குறைந்து உடலின் தசைகள் பாதிக்கப்படுவதால் பால் காய்ச்சல் உண்டாகிறது.
# பால் காய்ச்சல்

## அறிகுறிகள்

மாடுகளில் காய்ச்சல் இருக்காது உடல் வெப்பம் குறைந்து காணப்படும். மாடுகள் தீவனம் உட்கொள்ளாது. காதுகள், மடி, கால்கள் குளிர்ந்து காணப்படும். நடையில் தடுமாற்றம், தரையில் விழுந்து அதன் கழுத்தை வயிற்றுப்பக்கமாகத் திருப்பி வைத்திருத்தல் அல்லது நீட்டி வைத்திருத்தல் கழுத்தை நேராக இருக்குமாறு சரிசெய்தாலும் மீண்டும் வளைத்துத் திருப்பிக் கொள்ளும். மூச்சுத் திணறல் காணப்படும்.
# பால் காய்ச்சல்

## தடுப்பு முறை

பருவ நிலைக்கேற்றவாறு மாடுகளை சிறிது நேரம் வெயிலில் இருக்க வைக்கலாம். சுண்ணாம்பு மற்றும் மணிச்சத்து (பாஸ்பரஸ்) நிறைந்த தீவனத்தைக் கன்று ஈனும் ஒரு மாத காலத்திற்கு முன்னிருந்து அளித்தால் பால் காய்ச்சலைத் தவிர்க்க உதவும். காயவைத் புல் மற்றும் தீவனப் பயிர்களை அளிப்பது பலன் தரும்.
# பால் காய்ச்சல்

## சிகிச்சை

கால்நடை மருத்துவரை அணுகி சிகிச்சை பெற்றால் சில மணி நேரத்தில் நல்ல முன்னேற்றம் காணப்படும்.
# பால் காய்ச்சல்

## துணை நூல்கள்

1. கறவை மாடுகள் பராமரிப்புக் கையேடு, தேசிய பால்வளத்துறை, ஆனந்த்
# தமிழ் அச்சிடல் வரலாறு

**தமிழ் அச்சிடல்** அறிமுகமும் வளர்ச்சியும் திருத்தூதுப் பணிக்காக இந்தியா வந்திருந்த சமயப் பரப்புரையாளர்களாலும் பிரித்தானியக் கிழக்கிந்தியக் கம்பனியின் முயற்சிகளாலும் நிகழ்ந்தது. இந்தத் தொடக்க கட்ட வளர்ச்சிக்கு முதன்மையாளர்களாக இயேசு சபை இறைப்பணியாளர்களும் பின்னர் சீர்திருத்தத் திருச்சபையின் போதகர்களும் இந்து அறிஞர்களும் குறிப்பிடப்படுகிறார்கள். புதிதாகக் குடிபுகுந்தவர்கள் உள்ளூர் மொழியின் முக்கியத்துவத்தினை உணர்ந்தவர்களாகத் தங்கள் சமய போதனைகளை உள்ளூர் மொழிகளில் பரப்ப எடுத்த முயற்சிகள் தென்னிந்தியாவில் நாட்டுமொழிகளில் அச்சிடும் பண்பாட்டை அறிமுகப்படுத்தியது.  
கிழக்கிந்தியக் கம்பனி வைத்திருந்த தடைகள், காலனித்துவ சூழ்நிலைகள், நடைமுறைச் சிக்கல்கள், கல்வி இல்லாமை, சாதிய ஒடுக்குமுறைகள், அக்கறையின்மை எனப் பல்வேறு காரணங்களால் தமிழ் அச்சுக்கலை மந்தமாகவே வளர்ச்சி பெற்றது. இதனால் பெருந்தொகை இலக்கியங்கள் பதிக்கப்படாமலேயே அழிந்து போயின. இன்று கிடைக்கும் தமிழ் இலக்கியங்கள் 19 ஆம் நூற்றாண்டின் நடுப்பகுதியிலிருந்து பதிக்கப்பட்ட ஆக்கங்கள் ஆகும்.
# தமிழ் அச்சிடல் வரலாறு

## எண்ணிக்கை

1865 ஆம் ஆண்டு வெளியிடப்பட்ட ஆங்கில நூலான "தமிழில் அச்சிடப்பட்ட நூல்களில் வகைப்படுத்தப்பட்ட அட்டவணை" (*Classified catalogue of Tamil printed books*) 1865 வரை 1755 நூல்கள் தமிழில் அச்சிடப்பட்டதாகக் கூறுகிறது. *தமிழ் அச்சுப் பண்பாடு: நிறுவனமயமாதல் நோக்கி (1860–1900)* என்ற ஆய்வுக் கட்டுரை "1867 – 1900 ஆண்டுகளில், 8578 புத்தகங்கள் அச்சில் வந்திருப்பதைக் காண்கிறோம். விடுபடுதல்களோடு இணைத்து நாற்பது ஆண்டுகளில் (1860–1900) சுமார் பத்தாயிரம் நூல்கள் தமிழில் அச்சிடப்பட்டிருப்பதை அறிகிறோம்" எனக் கூறுகிறது.
# தமிழ் அச்சிடல் வரலாறு

## அச்சிடப்பட்ட முதல் தமிழ் நூல் (1554)

முதல் தமிழ் புத்தகம் 1554ஆம் ஆண்டு பெப்ரவரி 11ஆம் நாள் லிசுபனில் வெளியானது. அதை ஆக்கியோர் வின்சென்ட் தெ நாசரெத், ஹோர்கே கார்வாலோ மற்றும் தோமா த குருசு ஆகியோர் ஆவர். இம்மூவரும் தமிழ் அறிந்த இந்தியர்களே என்றும் அவர்களுடைய கிறித்தவப் பெயர்களே நமக்குத் தெரிந்துள்ளன என்றும் அறிஞர் கருதுகின்றனர். *கார்த்தீயா ஏங் லிங்குவா தமுல் எ போர்த்துகேஸ் (Cartilha ē lingoa Tamul e Portugues)* (தமிழில்: "தமிழ் மொழியிலும் போர்த்துகீசியத்திலும் அமைந்த [திருமறைச்] சிற்றேடு") என்னும் தலைப்பில் வெளியான அந்நூலில் தமிழ்ச் சொற்கள் இலத்தீன் எழுத்துகளில் அச்சுக் கோக்கப்பட்டிருந்தன.  
இந்த நூல்தான் வரலாற்றிலேயே முதலில் அச்சேற்றப்பட்ட தமிழ் நூல்; ஐரோப்பிய மொழியிலிருந்து முதலில் மொழிபெயர்ப்பான தொடர் பாடம்; இந்திய மொழியொன்றிலிருந்து ஐரோப்பிய மொழிக்கு எழுத்துமாற்றம் செய்யப்பட்ட முதல் நூல் என்று தமிழறிஞர் கமில் சுவலெபில் குறிப்பிடுகிறார்.  
மதுரை போன்ற இடங்களில் செப்புப் பட்டயங்களிலும் கற்களிகளிலும் எழுதப்பட்டுவந்த காலகட்டத்திலேயே இந்தத் தமிழ் அச்சு வெளியீடு நிகழ்ந்தது. தமிழில் முதலாவதாக அச்சேறிய இந்தப் புத்தகம் உருசியா (1563), ஆபிரிக்கா (1624) மற்றும் கிரீஸ் (1821) நாட்டு முதல் அச்சிட்ட நூல்களைவிட முந்தையதாக விளங்குகிறது.